Държавен вестник, бр. 81, 2025 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  81
2. развитие на енергията от възобновяеми 
източници и на електропреносните мрежи 
с оглед изпълнение на целите за енергия от 
възобновяеми източници и на целите от­
носно междусистемните връзки, както и за 
развитие на други технологии, които допри­
насят за прехода към безопасна и устойчива 
икономика с ниски въглеродни емисии, и за 
подпомагане на целите за увеличаване на енер­
гийната ефективност на нивата, договорени 
в съответните актове на Европейския съюз, 
включително производството на електрое­
нергия от потребители на собствена енергия 
от възобновяеми източници и общности за 
възобновяема енергия; 
3. мерки за предотвратяване на обезлеся­
ването и подкрепа на защитата и възстановя­
ването на торфища, гори и други сухоземни 
или морски екосистеми, включително мерки, 
които допринасят за опазването, възстановява­
нето и по-доброто им управление, в частност 
по отношение на защитените морски зони, 
и увеличаване на залесяването и повтор­
ното залесяване, които са благоприятни за 
биологичното разнообразие, включително в 
развиващи се държави, ратифицирали Париж­
кото споразумение, и мерки за трансфер на 
технологии и улесняване на адаптирането към 
неблагоприятните въздействия от изменението 
на климата в тези държави; 
4. улавяне на емисии чрез използване на 
гори и почви в Европейския съюз; 
5. безопасно за околната среда улавяне и 
съхранение на CO2 в геоложки формации и 
по-специално – от електроцентрали, работещи 
с твърди изкопаеми горива, и от промишлени 
отрасли и подотрасли, включително в трети
държави, и иновативни технологични мето­
ди за поглъщане на въглерод, като прякото 
улавяне на въглерод от въздуха и неговото 
съхранение; 
6. инвестиране във и ускоряване на прехо­
да към видове транспорт, които допринасят 
значително за декарбонизацията на сектора, 
включително развитието на благоприятен за 
климата пътнически и товарен железопътен 
транспорт и автобусен превоз и технологии, 
мерки за декарбонизация на морския сектор, 
включително подобряване на енергийната 
ефективност на корабите, пристанищата, 
иновативните технологии и инфраструктура и 
устойчиви алтернативни горива като водород 
и амоняк, които се произвеждат от възобновя­
еми източници, и технологии за задвижване с 
нулеви емисии, както и финансиране на мерки 
за оказване на подкрепа на декарбонизацията 
на летищата в съответствие с Регламент (ЕС) 
2023/1804 на Европейския парламент и на Съ­
вета от 13 септември 2023 г. за разгръщането 
на инфраструктура за алтернативни горива 
и за отмяна на Директива 2014/94/ЕС (ОВ,
L 234/1 от 22 септември 2023 г.) и с Регламент 
(ЕС) 2023/2405; 
7. научноизследователска и развойна дей­
ност, свързана с енергийната ефективност и 
чистите технологии в отраслите, попадащи в 
обхвата на ЕСТЕ; 
8. мерки за подобряване на енергийната 
ефективност, системите за централно отоп­
ление и изолацията, за подпомагане на 
ефективните и възобновяеми отоплителни 
и охладителни системи или за подпомагане 
на основното и поетапно основното санира­
не на сгради в съответствие със Закона за 
енергийната ефективност, като се започне със 
санирането на сградите с най-лоши енергийни 
характеристики; 
9. предоставяне на финансова подкрепа с 
цел справяне със социалните аспекти в до­
макинствата с ниски и средни доходи, вклю­
чително чрез намаляване на нарушаващите 
конкуренцията данъци и целеви намаления 
на митата и таксите за електроенергия от 
възобновяеми източници; 
10. финансиране на национални схеми за 
дивиденти в областта на климата с доказано 
положително въздействие върху околната 
среда, документирани в годишния доклад, 
посочен в чл. 19, параграф 2 от Регламент 
(ЕС) 2018/1999; 
11. покриване на административните раз­
ходи по управлението на ЕСТЕ; 
12. финансиране на дейността в областта 
на климата в развиващи се държави извън 
Европейския съюз, уязвими към изменението 
на климата, включително дейности за адап­
тиране към въздействията от изменението 
на климата; 
13. насърчаване на придобиването на 
професионални умения и пренасочването 
на работниците, с цел да се допринесе за 
справедливия преход към нисковъглеродна 
икономика, особено в регионите, които са 
най-силно засегнати от преобразуването на 
работни места, в тясно сътрудничество със 
социалните партньори и инвестиране в пови­
шаване на квалификацията и преквалифика­
цията на засегнатите от прехода работници, 
включително работници в морския транспорт; 
14. справяне с всеки остатъчен риск от из­
местване на въглеродни емисии на секторите, 
попадащи в обхвата на приложение I към 
Регламент (ЕС) 2023/956, и техния преход към 
декарбонизация в съответствие с правилата 
за държавна помощ.